cyanic-selkie/wikianc huggingface dataset:
Luettelo Helsingin yliopiston oikeustieteellisen tiedekunnan dekaaneista, professoreista ja yliassistenteista
Rikos- ja prosessioikeus
Rikosoikeuden apulaisprofessori/1998– professori 1936, muutettiin rikosoikeuden apulaisen viraksi 1949
Major League Baseball -kausi 1926
Major League Baseball -kauden 1926 päätteeksi pelatussa World Series -ottelusarjassa kohtasivat New York Yankees ja St. Louis Cardinals. Sarja venyi kahden edellisen kauden tapaan seitsemänteen otteluun. St. Louis voitti mestaruuden.
Yhdentoista kauden jälkeen New York Yankeesin ykkösvahti Wally Pipp korvattiin 2.7.1925 lupaavalla tulokkaalla Columbian yliopistosta; Lou Gehrig tulisi pitämään paikkansa seuraavat 2 130 peliä peräkkäin. Pipp siirtyi Cincinnati Redsiin, jossa pelasi kaudet 1926-1928.
Kautta aikain uuvuttavin avauspäivän syöttäjien välinen kamppailu käytiin Washington Senatorsin Walter Johnsonin ja Philadelphia Athleticsin Eddie Rommelin välillä 13. huhtikuuta. Kamppailu päättyi 1–0 Johnsonin voittoon viidentoista vuoroparin pelin jälkeen.
Otoakustinen emissio
Otoakustinen emissio (OAE) on sisäkorvan tuottama ääni, jota syntyy sekä spontaanisti että vastineena ärsykkeelle.
Otoakustista emissiota seuraamalla voidaan tutkia korvan ja kuulon toimintaa. Otoakustista emissiota käytetäänkin muun muassa seulottaessa vastasyntyneiden kuulon toimintaa. Tutkimuksessa lähetetään korvaan ääniärsyke ja mitataan syntynyttä vastetta.
Cevdet Sunay
Cevdet Sunay (10. helmikuuta 1899 – 22. toukokuuta 1982) oli turkkilainen kenraali, poliittinen johtaja ja maan viides presidentti.
Sunay syntyi Trabzonissa, kävi koulunsa Erzurumissa, Kirkukissa (nykyinen Irak) ja Edirnessa. Hän valmistui Kulelin sotilasoppilaitoksesta Istanbulissa. Ensimmäisessä maailmansodassa hän taisteli Palestiinan rintamalla ja jäi brittien vangiksi 1918. Vapaaksi pääsynsä jälkeen hän palveli eteläisellä rintamalla ja länsirintamalla itsenäisyyssodassa.
Vuonna 1966 presidentti Cemal Gürsel nimitti hänet senaattiin. Kun Gürselin terveys heikkeni ja hän estyi hoitamasta virkaansa, parlamentti valitsi 28. maaliskuuta 1966 Sunayn maan presidentiksi. Hän pysyi asemassaan koko seitsenvuotiskauden terrorismista, opiskelijalevottomuuksista ja vallankaappauksen uhasta huolimatta. Kautensa jälkeen hänestä tuli elinikäinen senaattori.
Sunay kuoli 1982 Istanbulissa. Hänen ruumiinsa siirrettiin elokuussa 1988 pysyvään hautapaikkaan Turkin valtionhautausmaalle Ankaraan.
Reunavaikutus
Reunavaikutus on ilmiö, joka näkyy biodiversiteetissä siten, että ekosysteemien raja-alueella laji- ja yksilömäärä on runsaampi kuin kummankaan ekosysteemin sisällä. Reunavaikutuksen vaikutus voi käydä ilmi myönteisesti lajirunsauden kasvuna, mutta se kaventaa esimerkiksi pienillä luonnonsuojelualueilla suojeltavien lajien elinmahdollisuuksia.
Filippo Volandri
Filippo Volandri (s. 5. syyskuuta 1981 Livorno, Italia) on italialainen tennispelaaja, joka on ollut maailmanlistalla parhaimmillaan sijalla 25.
Volandri aloitti ammattilaisuransa vuonna 1997 ja ylsi kauden 2000 lopussa ensimmäiseen voittoonsa Challenger-tason turnauksessa Biellassa voittaen finaalissa Hernan Gumyn luvuin 6–3, 6–2. Hän voitti Biellan turnauksen myös vuonna 2003 ja on voittanut Challenger-turnauksen yhteensä neljä kertaa. Ensimmäisen ATP-turnauksensa Volandri voitti St. Pöltenissä toukokuussa 2004 kukistaessaan loppuottelussa Xavier Malissen 6–1, 6–4. Toisen voittonsa hän saavutti Palermossa syyskuussa 2006.
Grand Slam -turnauksissa Volandri on parhaimmillaan päässyt neljännelle kierrokselle Ranskan avoimissa 2007. Hän on ollut kerran toisella kierroksella US Openissa, Australian avoimissa ja Wimbledonissa, vuonna 2004. Volandria valmentaa Fabrizio Fanucci.
Pojan muistelmat
Juoni
Pojan muistelmat kertoo Väinö Riikkilän elämästä alkaen Helsingistä 1910-luvulta.
Vuonna 1918, jolloin hänen punaisiin kuulunut isänsä kaatuu sisällissodassa, hän joutuu elättämään itsensä maatiloilla työssä, joka alkoi aamulla 04:30 ja päättyi iltahämärässä. Sitä hän teki ruoka- ja asuntopalkalla. Ainoat palkkiot olivat muutaman kuukauden iltakoulu ja sitä varten ostetut vaatteet. Kirja kuvailee maatalon tehtäviä yksityiskohtaisesti ja valottaa mm. piikojen sukupuolielämää. Paras osa tuon vauraan maatalon kurjassa elämässä oli kouluun pääsy - opettaja leikkasi täitä kuhisevan tukan sängelle ja hankitutti talolla Väinölle yhden kunnollisen vaatekerran. Väinö pääsi lukemisen alkuun ja se oli tie valoisampaan maailmaan.
Tästä työstä hän lähti työhön uittoon ja sahalle. Tehdastyön kuvauksessa Riikkilä tekee vertauksia maatyön raskauteen ja koneiden kanssa työskentelyn vaarallisuuteen. Pieni saha oli likimain paratiisi - lyhyt työpäivä, kohtuullinen palkka, siisti asunto ja hyvää ruokaa sekä lupa lukea talon kirjoja. Tähän episodiin kuului vain "mukavan miehen" vierailu - tuo mies huijasi monilta rahaa. Tämä ihmisen luonteen laadun epäily on Riikkilän tuotannolle ominaista.
Kirjan lopussa hän muuttaa Kotkaan äitinsä uuden perheen luo muurarin apuriksi, laivamaalariksi, sahalle apumieheksi jne. Lapsuuden jälkeen Riikkilällä oli taas aikaa lukea.
Marianne Andersen
Marianne Andersen (s. 26. maaliskuuta 1980) on norjalainen suunnistaja ja maailmanmestari. Hän edustaa norjalaista Fredrikstad SK:ta.
Walter McCreery
Walter Adolph McCreery (13. elokuuta 1871 Zürich, Sveitsi – 8. marraskuuta 1922 Clermont-Ferrand, Ranska) oli yhdysvaltalainen poolonpelaaja. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen BLO Polo Club Rugby -joukkueeseen.
Marianne Andersen
Suunnistuksen MM-kilpailuissa Andersen on voittanut yhden MM-kullan, yhdeksän MM-hopeaa ja viisi MM-pronssia. Suunnistuksen maailmancupissa hän tuli toiseksi vuonna 2006. Hän on kerran voittanut maailmancupin osakilpailun Auvergnessa Ranskassa keskimatkalla vuonna 2006. Andersen on myös voittanut kolme EM-hopeaa.
Andersen voitti Tiomilan Nydalens SK:n joukkueessa 2006. Venlojen viestin voittaneessa Fredrikstad SK:n joukkueessa hän oli vuonna 2019.
Anton Tšehov
Anton Pavlovitš Tšehov (, 29. tammikuuta (J: 17. tammikuuta) 1860 Taganrog, (nyk. Rostovin alue) Venäjän keisarikunta – 15. heinäkuuta (J: 2. heinäkuuta) 1904 Badenweiler, Saksan keisarikunta) oli venäläinen kirjailija, joka uudisti novelli- ja näytelmäkirjallisuutta.
Anton Tšehovin tuotanto sijoittuu realismin ja modernismin väliin: kerronta on realistista, mutta tapa hahmottaa maailma uudenlainen, usein impressionistiseksi kuvailtu. Sitä ei voi sijoittaa mihinkään tiettyyn virtaukseen. Tšehovin kerronta on puolueetonta, objektiivista ja tarkkaa. Kieli on konkreettista ja yksinkertaista. Kertomukset ovat tiiviitä, vailla johdantoja ja juonenkäänteitä.
Tšehovin toistuvia teemoja ovat ihmisen eristyneisyys, yksinäisyys ja tarpeettomuus. Novellillaan ”Tarpeettomia ihmisiä” Tšehov liittyi tietoisesti venäläiseen tarpeettoman ihmisen kuvauksen perinteeseen. Hänen koko tuotantoaan voidaan pitää tutkielmana tarpeettomasta ihmisestä. Tarpeettomuus, eristyneisyys ja yksinäisyys ovat Tšehoville jotakin ihmisluontoon kuuluvaa, eivät poikkeuksellista. Ne näkyvät hahmojen keskinäisessä kommunikaatiossa tai sen puutteessa sekä heidän suhteessaan yhteiskuntaan.
Novellistiikka
Tšehovin varhaiset kirjoitukset ovat pakinoita ja humoristisia kertomuksia. Myöhemmin hän ei pitänyt varhaisista teoksistaan eikä antanut julkaista kaikkia niistä kootuissa teoksissaan. Novelli ”Aro” (1888) on Tšehovin käänne kohti tyyliä, jota kutsutaan ”tšehovilaiseksi”. Novelli kuvaa päähenkilön matkaa arolla kotikylästään kaupunkiin, jonne hän on menossa kouluun. Tarina etenee melkein ilman juonta. Aro on Venäjän menneisyyden ja avoimen tulevaisuuden vertauskuva. Matka kuvaa päähenkilön siirtymistä tutusta elämänkulusta tuntemattomaan tulevaisuuteen. ”Aron” jälkeen Tšehov ei julkaissut enää humoristisia tarinoita.
Tšehovin ensimmäinen eksistentiaalinen teos oli novelli ”Ikävä tarina” (1889). Tarinan päähenkilö aavistaa kuolemansa lähenevän. Hän pitää elämäänsä merkityksettömänä eikä kykene kommunikoimaan muiden kanssa. ”Sotamies Gusev” (1890) on novelli kahdesta kuolemansairaasta merimiehestä, jotka ovat matkalla Kaukoidästä Venäjälle. He kuolevat ja heidän ruumiinsa heitetään mereen. Novelli päättyy meren kuvailuun. Tarina jatkoi ”Ikävän tarinan” teemaa kyvyttömyydestä kommunikoida ja lisäsi siihen ajatuksen luonnon välinpitämättömyydestä. ”Sali n:o 6:n” (1892) päähenkilön mielestä mielisairaalan potilaat ovat mielenkiintoisempia kuin niin sanotut tavalliset ihmiset. Novellia on tulkittu tragikoomiseksi esitykseksi yksinäisyydestä. Yksinäisyys ja eristäytyminen esitetään ihmiselle luontaisena. Tämä luo kuvaa, että ihmiset ja yhteiskunta ovat moraalisesti rappeutuneita ja armottomia.
Elämäkerta
200px|thumb|left|Kirjailijakaksikko Anton Tšehov (vas.) ja [[Leo Tolstoi Jaltassa.]]
Anton Tšehov syntyi vuonna 1860 Taganrogin kaupungissa Asovanmeren rannalla, Krimin niemimaan itäpuolella lähellä Ukrainan rajaa. Hänen itsevaltaisena tunnettu kauppias-isoisänsä oli ollut maaorja. Antonin isä Pavel Jegorovitš Tšehov (1825-1898) ostettiin 16-vuotiaana vapaaksi maaorjuudesta ja hän oli niin ikään kauppias sekä kiinnostunut kuorolaulamisesta, johon hän opetti omia poikiaan. Kirjailijan äiti Jevgenia Jakovlevna Morozova (1835-1919) oli kauppiaan tytär, jota ei kiinnostanut lainkaan lukeminen ja kirjoittaminen, vaan lapsistaan huolehtiminen. Lapsia oli viisi poikaa ja tytär, joista kolmesta tuli kirjailijoita ja kahdesta taiteilijoita.
Vuonna 1879 Anton aloitti lääkärinopinnot Moskovan yliopistossa. Tšehov kirjoitti jo varhain lehtiin, osittain siksi että tarvitsi rahaa itselleen, sisaruksilleen ja perheelleen. Tšehovilla oli jo nuoresta asti tuberkuloosi, johon hän tiesi kuolevansa. Tämä synkisti hänen maailmankuvaansa.
Vuonna 1890 Tšehov matkusti Sahalinin saarelle, jossa hän haastatteli rangaistusvankeja ja osallistui väestönlaskentaan. Hän laati kokemuksistaan ja havainnoistaan matkakertomuskirjan Sahalin (1895), jossa hän kuvasi rangaistusvankeja ja paikallista alkuperäisväestöä. Sahalin muistuttaa sosiologista tutkielmaa ja sen puolueeton kuvaustapa on samantyyppinen, mitä Tšehov käytti kaunokirjallisissa teoksissaan. Teos sai aikaan laajan julkisen keskustelun ja myöhemmin se johti rangaistusvankien olojen parannuksiin. pienoiskuva|250x250px|Anton Tšehov ja Olga Knipper kuherruskuukaudellaan 1901 pienoiskuva|Antov Tšehov ja Olga Knipper 1901 Tšehov siirtyi novelleista myös näyttämötaiteen pariin ja kirjoitti ensimmäisen näytelmänsä Ivanovin 1887 – hänen varsinaista esikoisnäytelmäänsä Platonov (1878) ei aikanaan esitetty, ja se julkaistiin vasta kirjoittajan kuoleman jälkeen. Hänen kuuluisin näytelmänsä on 1895 julkaistu Lokki. Lokki kärsi aluksi täydellisen epäonnistumisen Pietarissa ja saavutti suosiota vasta Moskovassa kolme vuotta myöhemmin. Tämän jälkeen ”tšehovilaiset” näytelmät saavuttivat yhä kasvavaa suosiota. Hänen viimeisiksi teoksikseen jäivät näytelmät Vanja-eno (1900), Kolme sisarta (1901) ja Kirsikkapuisto (1904). Vuonna 1901 Tšehov solmi avioliiton Moskovan taiteellisen teatterin näyttelijättären Olga Leonardovna Knipperin (1868-1959) kanssa.
Vuonna 1904 Tšehov oli hoidattamassa tuberkuloosiaan Saksassa Badenweilerin kylpyläkaupungissa, jossa hän kuoli sairauteen.
Aikalaisvastaanotto
Kriitikot, jotka suhtautuivat Tšehoviin myönteisesti, kutsuivat hänen kerrontaansa impressionistiseksi, kun taas kielteisesti suhtautuvat pitivät teoksia muodottomina, katkelmallisina, umpimähkäisinä ja epätäydellisinä. Niiden tyyliä pidettiin yleisesti lakonisena. Dmitri Merežkovskin mukaan Tšehov ei korota ääntään eikä sano mitään ylimääräistä, vaan ”kerronnan yksinkertaisuus on niin yksinkertaista, että se herättää kylmiä väreitä, taide on siinä lähellä loppuaan, tyhjyyden partaalla, ja vaatii tarkkuutta nähdä, että tässä tyhjyydessä onkin – kaikki”.
Nykyään Tšehovia pidetään novellin ja näytelmän uudistajana ja tšehovilaisuutta ilmaisutapana. Aikalaiset pitivät häntä enemmänkin toivottomuuden kuvaajana. 1900-luvun alussa tšehovilaisuus tarkoitti toivon ja idealismin puuttumista ja arjen kuvausta ilman syvempää merkitystä.
Kertomakirjallisuus
Juhani Konkka suomensi Valitut novellit -kokoelman kahdessa osassa WSOY:lle 1959:
Ulla-Liisa Heino suomensi Suuret kertomukset -kokoelman kahdessa osassa Otavalle 1961.
Paavo Halttu
Paavo Oskari Halttu (4. kesäkuuta 1914 Oulu – 19. lokakuuta 1976 Helsinki) oli suomalainen yleisesikuntaupseeri, arvoltaan kenraaliluutnantti. Halttu syntyi Oulussa 4. kesäkuuta vuonna 1914. Hänen vanhempansa olivat veturinkuljettaja Juho Antti Halttu ja Maria Katariina o.s. Mällinen. Haltun puoliso vuodesta 1938 oli pankkivirkailija Hilkka Annikki Charlotta o.s. Heinonen (1919–1999). Heillä oli kaksi tytärtä.
Anton Tšehov
Kertomakirjallisuus
Muita julkaisuja:
Novelleja
Tunnetuimpia tarinoita julkaisujärjestyksessä. Osa tarinoista suomennettu useammalla nimellä ja julkaistu useassa eri kokoelmassa.
Paavo Halttu
Paavo Halttu kirjoitti ylioppilaaksi Oulun yhteislyseosta 1932 ja opiskeli tämän jälkeen Kadettikoulun kurssilla numero 17 vuosina 1933–1935. Ennen talvisodan syttymistä Halttu palveli nuorempana upseerina Kenttätykistörykmentti 2:ssa ja Jyväskylän sotilaspiirin esikunnassa.
Toiminta sotien aikana
Talvisodan sytyttyä Halttu palveli KTR 2:ssa patteriston upseerina Karjalankannaksella. Välirauhan aikana hän toimi patterin päällikkönä ja aliupseerikoulun johtajana 3. Prikaatissa. Jatkosodan sytyttyä kesäkuussa 1941 Halttu toimi Patteriston komentajana KTR 7:ssa Karjalankannaksella, ja viimeisenä sotavuotena tykistöosaston päällikkönä Kannaksen ryhmän esikunnassa ja IV Armeijakunnan esikunnassa.
Sodan jälkeinen aika
Vuonna 1945 Halttu toimi tykistökomentajana Armeijakunnan esikunnassa ja Tykistökoulun opettajana. Vuosina 1946–1948 Halttu opiskeli Sotakorkeakoulun sotatalousosastolla ja toimi tämän jälkeen Pääesikunnan tykistötoimistossa toimistoesiupseerina, eli toimistopäällikön lähimpänä alaisena. Vuosina 1951–1952 Halttu oli PE:n ampumateknillisen toimiston toimistopäällikkönä ja tämän jälkeen toimistoesiupseerina PE:n ballistisessa toimistossa. 1957 Halttu toimi Jääkäripatteriston komentajana ja vuosina 1958–1962 esikuntapäällikkönä I Divisioonan esikunnassa. Tämän jälkeen Halttu toimi lyhyen aikaa vuonna 1962 Karjalan Tykistörykmentin komentajana ja siirtyi sieltä Pääesikuntaan taisteluvälinepäälliköksi vuosiksi 1962–1966. Ennen reserviin siirtymistään hän toimi vielä Pääesikunnan koulutuspäällikkönä vuosina 1966–1973.
Visko Teepak
Visko, vuodesta 2007 Oy ViskoTeepak Ab, on suomalainen keinosuolia eli keinotekoisia makkarankuoria valmistava yritys. Sen perusti Hankoon ahvenanmaalainen kauppias Gunnar Eriksson (1906–1974) vuonna 1952. Yritys on maailman suurin kuitusuolien tuottaja ja valmistaa myös sellu- ja muovisuolia. Neljäs teollinen makkarankuorityyppi, HK:n Sininen -lenkkimakkarasta tuttu eläinperäinen kollageenisuoli kuuluu Visko Teepakin valikoimaan myös syötäväksi kelpaavina laatuina. Putkimaisten keinosuolien lisäksi yritys toimittaa elintarvikepakkausmateriaaleja tasomaisina kalvoina. Visko Teepakin tuotteita käytetään nakkien, makkaran, kinkun, muiden leikkeleiden ja lihajalosteiden sekä eräiden maitotuotteiden pakkaamiseen.
Historiaa
Kauppias Gunnar Eriksson näki 1950-luvun alussa ruotsinlaivan noutopöydässä hänelle oudon makkarankuoren, jonka hänen ruotsalainen ystävänsä sanoi olevan puuselluloosasta viskoosimenetelmällä valmistettu ”sellofaanisuoli”. Sellaista valmistettiin tuolloin parissa yrityksessä Ruotsissa, ja aluksi Eriksson toi suolta sieltä Suomeen. Vuonna 1952 Eriksson perusti Hankoon Visko Oy:n ja johti yritystä kuolemaansa 1974 saakka. Muita perustajia olivat kymmenkunta ahvenanmaalaista yksityishenkilöä tai yritystä, muun muassa Nils Dahlman (1914–2000), josta tuli Viskon hallituksen puheenjohtaja. Tuotantotekniikan lähteeksi löydettiin espoolainen insinööri Ole Gahmberg (1912–2002), joka oli opiskellut viskoositeollisuutta ja aloittanut 1941 viskoosikalvon eli sellofaanin valmistuksen itse kehittämällään laitteistolla Visko Oy:ssään Helsingissä. Gahmberg oli perustanut myös Tekosilkki Oy:n, mutta päätti myydä sen koneet ja toisen yrityksensä nimineen maarianhaminalaisille sijoittajille.
Makkarankuoritehdas aloitti toimintansa 1953 hankolaisen margariinitehdas Oy Elo Ab:n jättämissä tiloissa. Viskon keskushallinto ja kotipaikka kuitenkin pysyivät Maarianhaminassa. Hankoa piinanneen hajuhaitan vuoksi Visko rakensi 1956 uuden tehtaan Bromarvin Santalaan, jossa se kuitenkin joutui kritiikin kohteeksi saaristoa kuormittavien jätevesiensä takia. Kuntaliitosten myötä tehdas sijaitsee taas Hangon kaupungin alueella.
Vuonna 1962 Visko alkoi valmistaa kuitupaperista keinosuolta, josta tuli nopeasti yrityksen päätuote. 1960-luvulla Visko vei tuotteitaan jo Australiaa ja Etelä-Amerikkaa myöten, ja 1970-luvulla tärkeimmäksi markkina-alueeksi muodostui Pohjois-Amerikka. Samanlaista tuotetta teki vain seitsemän tehdasta koko maailmassa, mukana kemianjätit Hoechst ja Bayer. 1970-luvun alkupuolella Viskon Hangon-tehdas työllisti suurimmillaan pari sataa ihmistä. Myös saasteongelmat jatkuivat, mikä oli yksi syy miksi Visko alkoi valmistaa makkarankuoria sellun ohella myös muovimateriaaleista. Visko sai Tasavallan presidentin vientipalkinnon 1978.
Yritys tänään
Vuonna 2007 Visko osti yhdysvaltalaisen vuonna 1933 perustetun Teepakin Euroopan-toiminnot ja syntyi Visko Teepak. Yrityksen tuotteista 98 prosenttia myydään Suomen ulkopuolelle. Hangon lisäksi Visko Teepakilla on tehdas Belgian Lommelissa ja Meksikon Nuevo Laredossa sekä jalostuslaitokset Alankomaiden Delfzijlissä, Tšekin Brnossa ja Yhdysvalloissa Wisconsinin osavaltion Kenoshassa. Myyntikonttorien sijaintikaupungit ovat Hampuri, Zürich, Moskova, Shanghai, Tokio ja Mexico City.
Tommila
Tommila on suomenkielinen sukunimi. Tunnettuja nimenkantajia ovat:
Rune Brattsveen
Rune Brattsveen (s. 5. huhtikuuta 1984) on norjalainen uransa lopettanut ampumahiihtäjä.
Brattsveenin uran paras saavutus on miesten viestin maailmanmestaruus Ruhpoldingin MM-kilpailuissa 2012. Lisäksi hän on saanut samassa lajissa hopeamitalin Östersundin MM-kisoissa 2008. Maailmancupissakin Brattsveen on menestynyt parhaiten juuri viestissä Norjan joukkueen mukana. Hän on kuulunut Norjan voitokkaaseen joukkueeseen MM-kultaviestin lisäksi Ruhpoldingissa vuonna 2008 ja Hochfilzenissä vuonna 2011. Yksilökisoissa Brattsveen on sijoittunut maailmancupissa parhaimmillaan viidenneksi Kontiolahdella vuonna 2008. Hän saavutti EM-kilpailuissa 2009 kultaa sprintissä ja viestissä sekä pronssia takaa-ajossa.
Tampereen Tietoverkko
Tampereen Tietoverkko Oy (TTV) oli vuonna 1973 perustettu suomalainen kaapelitelevisioyhtiö, jonka hallussa ollut verkko oli maan toiseksi suurin yhtenäinen kaapelitelevisioverkko.
Yhtiö toimi Tampereella ja sen lähikunnissa. TTV rakennutti ja markkinoi kaapeliverkkoa, välitti verkossa useita kaikkien nähtävissä olevia peruskanavia ja tarjosi kotipäätteen avulla tilattaviksi lukuisia erityyppisiä maksukanavia.
TTV sulautui Elisaan 1. maaliskuuta 2018.
Kuningas tai kerjäläinen
Kuningas tai kerjäläinen (BBL 2525) on Jukka Kuoppamäen vuonna 1986 ilmestynyt studioalbumi. Albumin julkaisun jälkeen Kuoppamäen levytyksissä alkoi kuuden vuoden tauko ja seuraava albumi Kerran vielä palaan ilmestyi vasta vuonna 1992. Albumin kaikki kappaleet ovat Kuoppamäen itsensä säveltämiä, sanoittamia ja sovittamia.
Hermanus Brockmann
Hermanus Gerardus Brockmann (14. kesäkuuta 1871 Amsterdam – 18. tammikuuta 1936 Haag) oli alankomaalainen soutaja. Hän edusti opiskelijoiden Nereus-soutuseuraa vielä sen jälkeen, kun hän oli saanut lääketieteellisen oppiarvon vuonna 1897. Hän saavutti perämiehenä vuoden 1900 kesäolympialaisissa Pariisissa kultaa perämiehellisessä kaksikossa, hopeaa perämiehellisessä nelikossa ja pronssia kahdeksikossa. Kaksikossa häntä ei kuitenkaan enää käytetty finaalissa, sillä häntä pidettiin liian painavana suhteessa kilpailijoihin.
Luettelo Suomen korkeimmista rakennelmista
pienoiskuva|upright|Vuonna 1988 uusittu [[Tiirismaan televisio- ja radiomasto jakaa 327-metrisenä Suomen korkeimman rakennelman tittelin Haapaveden maston kanssa.]] Tämä on epätäydellinen luettelo Suomen korkeimmista rakennelmista. Rakennelmat on lueteltu taulukoissa käyttötarkoituksensa mukaan. Luetteloissa on esitetty pääsääntöisesti vähintään 40 metriä korkeat rakennelmat, mastojen korkeuden alarajan ollessa kuitenkin 150 metriä.
Rakennelman määritelmä
Rakennelmia ovat muun muassa vaijereilla tuetut tai vapaasti seisovat radio- ja televisiomastot, televisiotornit, savupiiput ja muut rakennelmat, jotka eivät täytä rakennuksen määritelmiä.
Luettelossa on ryhmitelty samoihin ryhmiin pääasialliselta käyttötarkoitukseltaan toisiaan vastaavat rakennelmat. Suomen korkeimmat rakennukset on lueteltu artikkelissa Luettelo Suomen korkeimmista rakennuksista.
Tuetut mastot
Luettelossa on vain yli 150-metrisiä mastoja.
Muut rakennelmat
Luettelossa on vain yli 40-metrisiä rakennelmia.
Ruutana (Kangasala)
Ruutana oli vuoteen 2020 saakka erillinen taajama, jossa asui vuoden 2019 lopussa 3 591 asukasta. Vuonna 2020 Ruutana kasvoi yhteen Tampereen keskustaajaman kanssa, eikä näin ollen enää muodosta omaa taajamaansa.
Palvelut
Kyläkeskuksessa on K-Market, parturi-kampaamo ja Ruutanan Oluthuone. Postipalvelut löytyvät Jyväskyläntien varresta Shell-huoltoasemalta. Huoltoasemalle johtaa 2000-luvulla rakennettu pyörätie. Tampereelta alueelle on vedetty myös kaapelitelevisioverkko.
Liikenneyhteydet
Alue kuuluu nykyään Tampereen seututariffivyöhykkeeseen. Arkisin TKL:n linjanumero 28B/C Tampereelle kulkee 0,5-1 tunnin välein työmatka- ja koululaisliikenteen aikaan. Lauantaisin ja sunnuntaisin 28B ajaa tunnin välein. Kangasalan kirkolle linja 46 ajaa kouluaikoina. Kangasalan keskustaan on matkaa n. 9 km ja Tampereen keskustaan n. 18 km. Ruutanan maantieyhteydet Tampereen suuntaan paranivat huomattavasti, kun valtatie 9 valmistui uudelleen rakennettuna taajaman pohjoispuolelle 1970-luvun alkupuolella.
Haralanharju
Kulttuurihistoriallisesti merkittävä Haralanharju sijaitsee lähellä Ruutanaa Havisevantien varrella. Haralanharjulla on Topeliuksen muistokivi. Muistomerkin vieressä sijainnut vuonna 1932 rakennettu Haralanharjun näkötorni tuhoutui tuhopoltossa 2007. Uusi torni otettiin käyttöön vuonna 2009.
Kuritushuone
pienoiskuva|Rasphusin kuritushuone [[Amsterdamissa 1600-luvulla]] Kuritushuonerangaistus oli Suomen rikoslaissa vuosina 1889–1975 käytössä ollut vapausrangaistus, jossa vangin oli tehtävä pakkotyötä valtion hyväksi, ja tämän sosiaalista kanssakäymistä rajoitettiin pitämällä tätä muita vankeja tiukemmin eristettynä. Sen sijaan mitään varsinaista konkreettista kurittamista tuomio ei nimestään huolimatta sisältänyt. Lievin kuritushuonerangaistus oli kestoltaan kuusi kuukautta. Tämä merkitsi rikoksesta rangaistusta kärsimään lähtevälle vähintään kuuden kuukauden vapaudenmenetystä. Kuritushuonetta voitiin määrätä myös elinkaudeksi.
Vuoden 1889 rangaistusasetuksessa säädettiin, että kuritushuoneessa oli oltava kolme luokkaa: pakkoluokka, oppiluokka ja koeluokka. Jokainen vanki joutui aluksi pakkoluokkaan, ja käytöksensä perusteella tämä saattoi edetä koeluokkaan, jossa rangaistus tuntui etujen ansiosta ”huokeimmalta” ja vanki sai ”enemmän tilaisuutta näyttää parannustansa”.
Windows XP
Windows XP on Microsoftin Windows-perheeseen kuuluva käyttöjärjestelmä henkilökohtaisiin koti- ja yritystietokoneisiin, kannettaviin tietokoneisiin sekä multimediatietokoneisiin. Se julkaistiin 25. lokakuuta 2001.
Windows XP, joka tunnettiin ennen julkaisuaan koodinimellä Whistler, oli jatkoa Windows NT -käyttöjärjestelmälle. Se toimi Windows Me ja Windows 2000 -käyttöjärjestelmien seuraajana samalla yhdistäen nämä kaksi keskenään täysin erilaista Windows-tuoteperhettä. XP on samalla Microsoftin ensimmäinen kotitietokoneisiin suunnattu käyttöjärjestelmä, jonka perusta on NT-pohjainen. Nimitys XP tulee englannin kielen sanasta experience.
Kehityshistoria
Ensimmäiset ja samalla tavallisimmat Windows XP -myyntipaketit, Home Edition ja Professional, julkaistiin 25. lokakuuta 2001. Niitä on seurannut muiden myyntipakettien julkaisut sekä päivitys- ja huoltopaketit, joista Service Pack 1 julkaistiin vuonna 2002, Service Pack 2 vuonna 2004 ja Service Pack 3 vuonna 2008. Windows XP:llä oli noin 400 miljoonaa käyttäjää vuonna 2006 tutkimusyhtiö ICD:n mukaan, mikä tekee siitä maailman senhetkisesti käytetyimmän Windows-jakelun.
Se esitteli myös merkittävästi uudistetun käyttöliittymän, joka sai osakseen sekä kehuja että myös kritiikkiä. Uudistettuja ohjelmiston hallintatekniikoita tuotiin käyttäjille siinä tarkoituksessa, että edeltäviä Windows-käyttöjärjestelmiä vaivannut "DLL-helvetti" -ongelma vältettäisiin.
XP:ssä ja Windows Server 2003:ssa ei ole mukana Windows 2000:n komponentteja kuten POSIX-tuki ja OS/2-tuki.
XP on ensimmäinen Windows, jonka mukana tulee tuoteaktivointitoiminto. Sen tarkoituksena on taistella XP:n laitonta kopiointia vastaan varmistamalla asennuksen yhteydessä XP:n tuotetunnus. Myös tiukemmin käyttöjärjestelmään ja sen käyttöliittymään sisällytetyt Internet Explorer ja Windows Media Player ovat saaneet osansa kritiikistä. Windows XP:tä on erityisesti kritisoitu myös sen heikosta tietoturvasta ja heikkoudesta erilaisia haittaohjelmia, viruksia ja puskurin ylivuotovirheitä vastaan.
Windows XP:n seuraaja, Windows Vista, julkaistiin yrityskäyttäjille 30. marraskuuta 2006 ja muille käyttäjäryhmille tammikuussa 2007.
Myyntipaketit
thumb|320px|Käyttöjärjestelmään sisältyvällä perinteisellä teemalla XP muistuttaa huomattavasti aikaisempien Windows-versioiden ulkoasua. Windows XP julkaistiin alun perin kahdessa laitoksessa Home ja Professional -myyntipaketteina. Mutta tietokoneiden monipuolistuessa ja erikoistuessa joihinkin tiettyihin toimintoihin Microsoft on joutunut tuomaan näille tehtäväänsä erikoistuneille tietokoneille omat Windows XP -paketit. Myös poliittiset olosuhteet ovat pakottaneet Microsoftin tuomaan kaksi erilaista myyntipakettia myyntiin Euroopassa.
Kotitietokoneisiin tarkoitettu toiminnallisesti rajoitettu myyntipaketti. Home tarjoaa perustoiminnallisuuden ja suorituksen yksinkertaisiin tehtäviin.
Yritys ja kotitoimistojen -tietokoneisiin tarkoitettu myyntipaketti, jonka tarkoituksena on tarjota yrityksille, asiantuntijoille sekä innokkaille PC-harrastajille suorituskykyä vaativissakin tehtävissä ja toimintoja, joiden avulla voidaan helposti hallita tietokoneita isoina ryhminä.
AMD64-arkkitehtuuria tukeviin koti- ja yritystietokoneisiin laadittu 64-bittinen myyntipaketti. Kyseessä on Windows XP Professionalin päivitetty versio. 64-bittinen versio on käytännössä harvinainen, sillä sen käyttöä rajoittaa sopivien laiteajurien puute.
Intel Itanium IA-64-alustalle laadittu 64-bittinen myyntipaketti. Pakettia ei enää voi ostaa, sillä sen tuki on lopetettu AMD Athlon 64-suorittimien syrjäytettyä Itanium-suorittimet HP:n yrityksille markkinoiduissa työasemissa.
Kotitietokoneisiin tarkoitettu myyntipaketti, joka perustuu Windows XP Professional -versioon. Suurimpana erona on mukana tuleva median hallintaa helpottava ohjelmisto, Windows Media Center. Media Centerin avulla on esimerkiksi mahdollista katsella ja nauhoittaa TV-ohjelmia, sekä käyttää DigiTV:n ohjelma-opasta. Media Center Edition on suureksi osaksi korvannut Windows XP Home -version halpojen merkkikoneiden käyttöjärjestelmänä.
Tarkoitettu tablet-PC:hin.
Kehitysmaiden markkinoille laadittu erittäin rajoitettu ja minimaalinen myyntipaketti, jossa on rajoitettu esimerkiksi yhtä aikaa käytettävien ohjelmien määrää. Paketin tarkoituksena on tarjota halpa ja laillinen vaihtoehto kehitysmaiden markkinoille, joissa piraattiversioiden osuus on huomattavan suuri.
Sulautetuille PC-pohjaisille laitteille ja työkoneisiin laadittu myyntipaketti.
Yritysten palvelinten asiakaspäätteeksi laadittu minimalistinen käyttöjärjestelmä vanhoille tietokoneille.
Euroopan unionin markkinoille tarkoitetut, kotitietokoneisiin sekä yritys- ja kotitoimistojen tietokoneisiin laaditut käyttöjärjestelmät, joiden mukana ei toimiteta Windows Media Playeriä, sillä EU:n oikeusistuin vaati ohjelmaa irrotettavaksi käyttöjärjestelmästä.
Service Pack 2
SP2 toi vanhojen päivitysten lisäksi uudistuksena parannettua tietoturvaa Windowsiin. Se laajensi sisäänrakennetun palomuurin ominaisuuksia sekä lisäsi tuen uusimpien suorittimien sisältämälle NX-bitille, jolla pyritään estämään mahdollisten puskuriylivuotojen aiheuttamat vahingot järjestelmälle. Verkkoyhteyksissä tarvittavaa TCP/IP-pinoa rajoitettiin päivityksen yhteydessä sallimaan vain tietty määrä ulospäin suuntautuvia yhteyksiä sekunnissa. Tällä pyritään estämään haittaohjelmien saastuttaman koneen aiheuttamaa häiriötä muulle verkolle.
Service Pack 3
Service Pack 3 julkaistiin 21. huhtikuuta 2008 ja julkiseen jakeluun se tuli 6. toukokuuta 2008 Windows Updaten ja Download Centerin kautta.
SP3 sisältää tähänastisten päivityksien lisäksi aikaisemmin julkaisemattomia järjestelmää ja suorituskykyä parantavia ominaisuuksia.
Joidenkin testaajien mukaan SP3 nopeuttaisi konetta jopa 10%.
Elinkaari
Windows XP:n tuki päättyi 8. huhtikuuta 2014. Samalla loppui myös Internet Explorer 8:n XP-version sekä MS Office 2003:n tuki. Tuen loppuminen tarkoittaa sitä, ettei ohjelmistoihin julkaista enää edes haavoittuvuuksia korjaavia päivityksiä.
Laitteistovaatimukset
a Käyttöjärjestelmän vaatiman tilan lisäksi:
Kritiikkiä
Windows XP on kerännyt paljon kritiikkiä ja herättänyt keskustelua mm. seuraavista aiheista:
Suunnistuksen maailmanmestaruuskilpailut 1989
Suunnistuksen maailmanmestaruuskilpailut 1989 pidettiin 17.–20. elokuuta 1989 Ruotsin Skövdessä. Kyseessä olivat lajin 13. maailmanmestaruuskilpailut. Sekä miehet että naiset kilpailivat yhdellä henkilökohtaisella matkalla ja viestissä. Henkilökohtaisen maailmanmestaruuden voittivat Norjan Petter Thoresen ja Ruotsin Marita Skogum. Norja voitti miesten ja Ruotsi naisten viestin.
Illich Guardiola
Illich Guardiola (s. 5. heinäkuuta 1972 Honduras) on yhdysvaltalainen ääninäyttelijä.
Ura
Guardiola aloitti ääninäyttelemisen vuonna 2000 dubbaamalla animea. Hänen ensimmäiset roolinsa olivat sarjoissa Gasaraki ja Generator Gawl. Kolme vuotta myöhemmin Guardiola sai ensimmäisen pääroolinsa sarjasta Saiyuki. Hänellä oli sittemmin rooleja myös Beyblade V-Forcessa (Zeo Zagart) ja Beyblade: G-Revolutionissa. Guardiola esitti pääosaa myös 12-osaisessa Samurai Gunissa.
Timanttikirjoahven
Timanttikirjoahven (Anomalochromis thomasi) on pienikokoinen afrikkalainen kirjoahven, joka on sukunsa ainoa laji. Sitä pidetään myös akvaariokalana.
Koko ja ulkonäkö
Timanttikirjoahvenkoiras voi kasvaa jopa 10 cm:n pituiseksi. Naaraan koko on 6–7 cm.
Joseph Conrad
Joseph Conrad, alun perin Józef Teodor Nałęcz Konrad Korzeniowski (3. joulukuuta 1857 – 3. elokuuta 1924) oli puolalais-englantilainen kirjailija. Hän loi romaaneillaan uusia ulottuvuuksia seikkailukertomuksen lajityyppiin.
Timanttikirjoahven
Alkuperä
Timanttikirjoahvenia elää luonnossa Guinean, Sierra Leonen ja Liberian pienissä joissa ja puroissa.
Joseph Conrad
Elämäkerta
Józef Teodor Nałęcz Konrad Korzeniowski syntyi 1857 Venäjän keisarikuntaan kuuluneessa Berdytšivissä, Berditševin kihlakunnassa Kiovan kuvernementissa (nyk. Žytomyrin alue Ukrainassa). Hänen isänsä oli maaton puolalainen aristokraatti, runoilija ja kääntäjä Apollo Korzeniowski. Venäläiset vangitsivat hänen isänsä vuonna 1861 syytettynä vallankumoussuunnitelmista ja karkottivat tämän Pohjois-Venäjälle Vologdaan, jonne perhe häntä seurasi. Vuonna 1865 perheen sallittiin muuttaa Ukrainan Tšernihiviin, mutta pian muuton jälkeen Józefin äiti kuoli tuberkuloosiin. Isä kuoli vuonna 1869 Krakovassa, jolloin Józef muutti enonsa luokse. Eno päästi Józefin lähtemään Marseilleen, jossa tämä ryhtyi 16-vuotiaana merimieheksi. Józefin nuoruusvuodet olivat täynnä seikkailuja, ja hän sekaantui muun muassa aseiden salakuljetukseen Espanjaan. pienoiskuva|Joseph Conradin muistomerkki [[Gdyniassa.]] pienoiskuva|Joseph Conradin rintakuva [[Kielcessä Puolassa.]]
Timanttikirjoahven
Käyttäytyminen ja lisääntyminen
Timanttikirjoahven on rauhallinen, ja sopii siksi myös seura-akvaarioon. Lisääntymisessä se saattaa onnistua jopa seura-akvaariossa, koska se pitää tunkeilijat loitolla.
Joseph Conrad
Elämäkerta
Epäonnistuneen itsemurhayrityksen jälkeen Korzeniowski pestautui 1878 englantilaislaivaan. Vuonna 1886 hänellä oli komennossaan oma laiva ja hän oli saanut Britannian kansalaisuuden. Tässä vaiheessa hän muutti nimensä Joseph Conradiksi. Seuraavat kahdeksan vuotta hän purjehti eri puolella maailmaa kartuttaen kokemuksia, jotka vaikuttivat voimakkaasti hänen myöhempään kirjalliseen tuotantoonsa. Vuonna 1893 hän jätti merimieselämän, jonka aikana hän oli täysin englantilaistunut.
Conrad asettui 36-vuotiaana vuonna 1894 asumaan Englantiin. Hän meni naimisiin, sai kaksi lasta ja matkusteli edelleen satunnaisesti. Enimmän aikaa hän kuitenkin kirjoitti, ja 1895 ilmestyi ensimmäinen teos, Almayer’s Folly. Conrad jatkoi kirjoittamista elämänsä loppuun asti, ja hänen viimeinen romaaninsa, The Nature of Crime, ilmestyi 1924. Joseph Conrad kuoli vuonna 1924 sydänkohtaukseen.
Conrad on saanut vaikutteita Arthur Schopenhauerilta, mutta hänen deterministinen maailmankuvansa muotoutui kokemuksista merellä luonnon armoilla:
Tuotannosta
Conrad kirjoitti englanniksi, vaikka se oli vasta hänen kolmas kielensä puolan ja ranskan jälkeen. Sen sanotaan näkyvän Conradin kielen erityislaadussa.
Conrad yhdistelee teoksissaan romantiikkaa ja realismia moraalisiin pohdintoihin. Hänen teoksissaan on voimakas kaukomaiden eksotiikan henkäys, joka erottui aikansa brittiläisen kirjallisuuden edvardiaanisesta tyylistä. Conrad oli matkoillaan vaikuttunut erityisesti Kaukoidän maista sekä valtameristä, satamista ja merimiehistä. Niiden kuvaukset tuovat Conradin teoksiin eloisuutta, kauneutta ja realismia.
Afrikka-kuvaus Heart of Darkness (1902), suom. Pimeyden sydän, kertoo miehestä, joka tunkeutuu jokilaivalla syvälle Afrikkaan tavatakseen mielessään myyttiset mittasuhteet saaneen norsunluukauppias Kurtzin. Francis Ford Coppolan kuuluisa elokuva Ilmestyskirja. Nyt. pohjautuu löyhästi Pimeyden sydämeen. Conrad kuvaa erittäin elävästi tropiikin pelottavaa ja tuhoisaa vaikutusta valkoiseen mieheen. Epäinhimillinen ympäristö, yksinäisyys, himokkuus, juonittelut vajottavat ihmisen samalla tavoin kuin viidakon räme upottaa häntä. Kunnialliset ihmiset taas löytävät tarkoituksen elämälleen velvollisuuksiensa täyttämisestä.
Nostromo (1904, ilmestynyt kahtena suomennoksena Nostromo ja Hopealaiva) kertoo erään kuvitteellisen eteläamerikkalaisen pikkuvaltion ja sen keskiössä olevan hopeakaivoksen vaiheista sekä siitä, miten jalonakin pidetty mies sortuu houkutusten edessä. Teos kuvaa tarkasti 1900-luvun alun Etelä-Amerikan taloutta ja politiikkaa sekä ulkomaalaisten vaikutusta siihen.
The Secret Agent (1907, suom. Anarkistit) sai aiheensa eräästä traagisesta tositapauksesta. 15. helmikuuta 1894 suuntasi ranskalainen Martial Bourdin kohti Greenwichin observatoriota mukanaan pommi sekä huomattava summa rahaa. Pommi räjähti ja silpoi Bourdinin, joka kuoli vammoihinsa vajaan tunnin kuluttua räjähdyksestä. Lehdistö leimasi pommimiehen anarkistiksi, mutta poliisin tutkimuksissa selvisi, että kyseessä oli ajan kielenkäytön mukaan ”heikkomielinen”, joka oli houkuteltu järjettömään tekoon.
Conrad huomasi miettivänsä tapausta paljon ja tunsi, että hänen oli kirjoitettava asiasta kirja. Hän halusi selvittää surulliseen tapaukseen johtaneen tapahtumaketjun. Conradin teoksessa anarkismi näyttäytyy päämäärättömänä ja harhaisena ajatussuuntana. Anarkistit ovat puolestaan hermoilevia töpeksijöitä, jotka mahtipontisista puheistaan huolimatta sotkevat asiansa. Teoksen arvostelijat epäilivät Conradia itseäänkin anarkistiksi. Järkeiltiin, ettei kukaan voi kuvailla maanalaista toimintaa uskottavasti, ellei ole itse ollut mukana. Conradin lähiystäviin kuului poliittisia kiihkoilijoita niin äärivasemmalta kuin -oikealtakin. Kun Yhdysvaltojen liittovaltion poliisi vuonna 1995 teki rynnäkön Theodore Joseph Kaczynskin eli Unabomberin asuntoon, sieltä löytyi riekaleiksi luettu kappale Conradin Anarkisteja.
Teosta Under Western Eyes (1911) on usein verrattu Fjodor Dostojevskiin kirjaan Rikos ja rangaistus. Se on Dostojevskin kirjan tavoin tutkielma syyllisyydentunnosta. Kirja sijoittuu osittain Pietariin ja osittain Geneveen, ja teoksen toinen pääteema onkin 1900-luvun alun Itä- ja Länsi-Euroopan poliittisen elämän ja kansanluonteiden vertailu. Conrad rinnastaa moneen otteeseen tsaarinajan Venäjän autokraattisen yhteiskuntajärjestyksen ja läntisen Euroopan ihanteellisena koetun liberaalin demokratian, mutta epäilee kuitenkin toimisiko demokratia Venäjällä. Teoksessa voikin nähdä yhteneväisyyksiä Conradin omaan elämään, sillä Conrad muutti nuorena Venäjän vallassa olleesta Puolasta ensin Ranskaan ja sitten Englantiin.
Suomennokset
Antologiassa: Nuoruus ja muita kertomuksia; valikoinut ja suomentanut Heikki Salojärvi, Vantaa: Pequod 1999 ISBN 951-97226-6-1
Ro (Italia)
pienoiskuva|Ron kunnantalo vuonna 2012. Ro on Italiassa Emilia-Romagnan alueella Ferraran maakunnassa sijaitseva kunta. Sen pinta-ala on 43 km2. Siellä oli 3 247 asukasta joulukuussa 2015.
Huvilaranta
Huvilaranta on Porin 68. kaupunginosa. Se sijaitsee Yyterinniemellä Pihlavan taajaman luoteispuolella ja se rajoittuu Pihlavanlahteen sekä muun muassa Pihlavan sahan ja Porin titaanidioksiditehtaan teollisuusalueisiin. Se kuuluu Pihlavan koulupiiriin, ja sen postinumero on 28800. Huvilaranta on kulttuurihistoriallisesti arvokas 1800-luvun jälkipuoliskon ja 1900-luvun alun huvilakulttuuria edustava alue.
Ennen huvilayhdyskunnan syntyä paikalla oli Yyterin kartanon torppia ja peltoja. Alue on yksi Suomen parhaiten säilyneistä varhaisen huvilakulttuurin edustajista ja kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin.
Historia
Huvilaranta muodostui 1800-luvun puolivälissä, kun porilaiset teollisuusmiehet ja porvarit alkoivat rakentaa huviloitaan Yyterin kartanon maille. Huvilakäyttöön otettiin myös kartanon vanhoja torppia. Valtaosa alueen huviloista on peräisin 1900-luvun vaihteesta, vanhimmat on rakennettu 1850- ja 1860-luvuilla. Huviloita oli parhaimmillaan 1920-luvulla noin 30 kappaletta. Ne ovat kooltaan noin 250–600 m² ja pääosin puurakenteisia. Samaan kokonaisuuteen lasketaan kuuluvaksi myös Pihlavan sahan asuinalue.
Huviloita ovat suunnitelleet useat tunnetut suomalaiset ja ulkomaiset arkkitehdit, kuten Julius Basilier, Torkel Nordman, Karl Lindahl ja Jarl Eklund. Arkkitehtonisesti merkittävimpiä ovat Ahlströmin perheelle kuuluva Honkala sekä Rosenlewin suvun omistamat Grankulla ja tiilirakenteinen funktionalismia edustava Erikstorp. Honkala on muun muassa Maire Gullichsenin syntymäkoti. Sen yhteydessä sijaitsee paviljonki, jossa on Tove Janssonin tekemiä Goethe-aiheisia seinämaalauksia. Wilhelm Rosenlewin rakennuttaman Grankullan rannassa oli 200 metriä pitkä laituri, josta Rosenlew-yhtiöiden omistama höyrylaiva Saga purjehti päivittäin Porin keskustan jokisatamaan.
Suunnistuksen maailmanmestaruuskilpailut 1991
Suunnistuksen maailmanmestaruuskilpailut 1991 pidettiin 21.–25. elokuuta 1991 Tšekkoslovakian Mariánské Lázněssa. Kyseessä olivat lajin 14. maailmanmestaruuskilpailut. Sekä miehet että naiset kilpailivat kahdella henkilökohtaisella matkalla ja viestissä. Ohjelmassa oli ensimmäistä kertaa normaalimatkan lisäksi lyhyen matkan kilpailu. Ruotsi ja Tšekkoslovakia voittivat kaksi kultamitalia, Sveitsi ja Unkari yhden.
Muurahaishappo
pienoiskuva|250px|85-prosenttista muurahaishappoa purkissa. Muurahaishappo eli metaanihappo on yksinkertaisin karboksyylihappo, jonka molekyylikaava on HCOOH. Muurahaishappo on väritöntä, pistävänhajuista, syövyttävää ja savuavaa nestettä, joka muodostaa sumua kosteassa ilmassa. Muurahaishappo syövyttää useita metalleja, kuten esimerkiksi alumiinia, lyijyä ja valurautaa. Se on heikko happo, jonka happovakio on Ka = 1,80 * 10-4 (huoneenlämmössä) ja pKa = 3,77. Muurahaishapon EY-numero on 200-579-1.
Luonnossa muurahaishappoa esiintyy monissa Hymenoptera-lahkon hyönteisissä, kuten mehiläisissä ja muurahaisissa, sekä kasveissa kuten nokkosissa ja kuusen neulasissa. Happo saa näiden hyönteisten pistoksen kirvelemään. Muurahaishappo löydettiin vuonna 1671 tislaamalla muurahaisia.
Muurahaishapon suoloja nimitetään formiaateiksi.
Gabriel Campillo
Gabriel Campillo (19. joulukuuta 1978 Madrid) on espanjalainen raskaan keskisarjan nyrkkeilijä ja WBA-liiton entinen mestari.
Ammattiura
Campillo debytoi vuonna 2002. Vuonna 2005 hän voitti Espanjan-mestaruuden, kun hän kukisti Juan Nelongon kaikin tuomariäänin kymmeneräisessä ottelussa. Vuonna 2007 Campillo koki ensimmäisen tappionsa, kun Vjatšeslav Uzelkov tyrmäsi hänet kuusieräisessä ottelussa. Ottelussa ratkaistiin WBA-liiton Inter-Continental-mestari.
Seuraavan tappion Campillo koki seuraavana vuonna otellessaan EBU-liiton mestaruudesta. 12 erää kestäneen ottelun päätteeksi kaksi tuomaria näki Karo Muratin olleen parempi yhden saadessa ottelun tasan. Vuonna 2009 Campillo pääsi haastamaan WBA-liiton mestari Hugo Hernan Garayn, jonka voitti hajaäänituomiolla.
Vuonna 2010 Campillo menetti WBA-liiton mestaruuden 12 eräisen ottelun päätteeksi Beibut Šumenoville puolustaessaan sitä toista kertaa.
Vuonna 2012 Campillo otteli IBF liiton mestaruudesta silloista mestari Tavoris Cloudia vastaan mutta hävisi ottelun hajaäänituomiolla täysien erien jälkeen. Tämän jälkeen Campillo otteli tuntemattomampia nyrkkeilijöitä vastaan vaihtelevalla menestyksellä kunnes ilmoitti lopettavansa nyrkkeilemisen vuonna 2015.
Aiheesta muualla
boxrec.com
BelKa 1
BelKa 1 oli valkovenäläinen kaukokartoitussatelliitti. BelKa 1 tuhoutui 27. heinäkuuta 2006 Dnepr-kantoraketin laukaisun epäonnistumisessa. Sen rakensi venäläinen Energija Valko-Venäjän tiedeakatemialle.
Satelliitin nelikanavaisen instrumentin resoluutio oli 2,5 m. Satelliitin käyttötarkoitus oli luonnonvarojen seuranta.
Satelliitin nominaalinen toiminta-aika oli viisi vuotta. Se painoi 750 kg ja olisi lentänyt 510 km korkealla aurinkosynkronisella radalla. BelKa 2 korvaa vuonna 2011 tuhoutuneen BelKa 1:n.
Hurtti ukko
Hurtti ukko (myös Hurtti Ukko, ) on Johan Ludvig Runebergin runoteoksen Vänrikki Stoolin tarinat vuonna 1848 ilmestyneeseen ensimmäiseen kokoelmaan sisältyvä runo. Runo kertoo Suomen sotaan osallistuvasta vanhasta ruotusotamiehestä. Sana "hurttiukko" on vakiintunut suomen kielessä tarkoittamaan vanhemman puoleista ja palveluskelpoisuudeltaan kyseenalaista reserviläistä.
Karl Collan sävelsi Runebergin runoon Hurtti-Ukko-marssin, josta tuli Kainuun prikaatin kunniamarssi.
Hurtig runon tarkoittamassa mielessä tarkoittaa urheaa. Nykysuomessa sana hurttiukko on alkanut myöhemmin tarkoittaa palveluskunnoltaan vajaakuntoista sotilasta. Kielteistä sivumerkitystä sanalle on tuottanut myös Suomen puolustusvoimien aikaisempi komentaja, kenraali Gustav Hägglund 2009 vaatimalla hurttiukkoja pois reservistä (ensimmäisen luokan varareserviin).
Kongon allas
thumb|Kongon allas Afrikan kartalla. Kongon allas on läntisessä Keski-Afrikassa sijaitseva allas ja Kongojoen valuma-alue. Sen pinta-ala on 3,4 miljoonaa neliökilometriä, mikä tekee siitä Amazonin altaan jälkeen maailman laajimman joen valuma-altaan. Muodoltaan se on viuhka, joka on 1900 kilometriä leveä niin pohjois–eteläsuunnassa kuin itä–länsisuunnassakin.
Kongon altaasta on tavattu 1 200 kalalajia, 400 nisäkäslajia, yli kymmenentuhatta putkilokasvilajia ja tuhat lintulajia.
Kongon altaassa sijaitsevat Kongon demokraattinen tasavalta, Kongon tasavalta, Keski-Afrikan tasavalta, Sambian länsiosat, Angolan pohjoisosat sekä osia Kamerunista ja Tansaniasta.
Suomi.fi
Palvelun avulla kansalainen voi Palveluun kirjaudutaan omilla pankkitunnuksilla, mobiilivarmenteella tai varmennekortilla. Palvelu on käytettävissä suomeksi, ruotsiksi ja englanniksi. Palvelu toimii teknisesti erilaisilla käyttöjärjestelmillä, päätelaitteilla, verkkoselaimilla ja mobiililaitteilla. Palvelu on käytettävissä myös erilaisten apuvälineiden, kuten ruudunlukuohjelman, avulla.
Sleepwalking in a Nightmare
Sleepwalking in a Nightmare on suomalaisen goottimetallin yhtyeen Dark the Sunsin kolmas ja viimeiseksi jäänyt studioalbumi ennen yhtyeen hajoamista alkuvuonna 2013. Albumi julkaistiin vuonna 2010 levymerkillä Firebox Records.
Suomi.fi
Suomi.fi-verkkopalvelussa toimii myös Viestit- ja Valtuudet-palvelu. Viestit-palvelun avulla kansalainen voi viestiä julkisen hallinnon organisaatioiden kanssa sähköisesti, sillä julkisen hallinnon organisaatiot lähettävät viestit (kuten päätökset ja tiedoksiannot) sähköisesti suoraan verkkopalveluun kirjautuneelle käyttäjälle. Valtuudet-palvelun avulla henkilö tai yrityksen edustaja voi valtuuttaa toisen henkilön toimimaan puolestaan sähköisissä palveluissa.
Suomi.fi-verkkopalvelun sisältöön ja käyttöön liittyvästä neuvonnasta vastaa Kansalaisneuvonta. Kansalaisneuvonta on julkisen hallinnon neuvontapalvelu, joka opastaa oikeiden julkisten palveluiden ääreen ja neuvoo sähköisessä asioinnissa. Kansalaisneuvonta palvelee puhelimitse ja sähköpostitse. Yritys-Suomi-puhelinpalvelu neuvoo yrityksen perustajia ja toimivia yrityksiä eri tilanteissa.
Suomi.fi on myös sosiaalisessa mediassa: Suomi.fi:tä voi seurata Facebookissa sivulta suomifi ja suomifiyritykselle ja Twitterissä suomifi ja suomifiyritys. YouTube-kanavalla on julkaistu verkkopalvelun esittelyvideoita.
Suomi.fin kehitystyö
Suomi.fin ensimmäinen versio julkaistiin 4.4.2002.
Suomi.fi:tä on kehitetty osana Kansallista palveluarkkitehtuuriohjelmaa. Uuden Suomi.fin ensimmäinen kehitysversio kansalaisille julkaistiin 15. joulukuuta 2015 osoitteessa beta.suomi.fi. Uudistunut Suomi.fi julkaistiin kaikkien käyttöön 3. heinäkuuta 2017. Suomi.fistä vastaa Digi- ja väestötietovirasto.
Digi- ja väestötietoviraston tietokannat säilötään Suomessa. Suomi.fi-portaali on kuitenkin toteutettu yhdysvaltalaista Amazon Web Services -alustaa hyödyntäen. DVV:n mukaan järjestelmä on toteutettu EU:n tietosuojamääräyksiä noudattaen, ja siten että Yhdysvaltain tiedusteluelimet eivät pääse käsiksi rekisterien tietoihin. DVV ei paljasta salauksessa käytettyjä tekniikoita, koska viraston mukaan yksityiskohtien paljastaminen saattaisi vaarantaa Suomi.fi-palvelun tietoturvan.
Suunnistuksen maailmanmestaruuskilpailut 1993
Suunnistuksen maailmanmestaruuskilpailut 1993 pidettiin 9.–14. lokakuuta 1993 Yhdysvaltain West Pointissa. Kyseessä olivat lajin 15. maailmanmestaruuskilpailut. Sekä miehet että naiset kilpailivat kahdella henkilökohtaisella matkalla ja viestissä. Ruotsi voitti kolme kultamitalia, Norja, Sveitsi ja Tanska yhden.
Perl 6
Perl 6 on Perl-ohjelmointikielen kehitysversio. Kehitystyö alkoi vuonna 2000. Perl 6:n suunnittelussa on lähdetty Perl 5:stä, mutta kyse on koko kielen ja sen tulkin uudelleenkirjoittamisesta.